**Farské oznamy**

**Ôsma nedeľa v cezročnom období - rok C (2. 3. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Popolcová streda | 17.30 |
| Štvrtok | Štvrtok po Popolcovej strede | 17.30 |
| Piatok | Piatok po Popolcovej strede – prvý piatok | 17.00 |
| Sobota | O Nepoškvrnenom srdci Panny Márie | 17.00 Oblazov |
| Nedeľa | Prvá pôstna nedeľa | 8.00 a 10.30 |

V stredu vstúpime do Pôstneho obdobia. Pôst je obdobie, ktoré predchádza a pripravuje na slávenie Veľkej noci. Je časom počúvania Božieho slova a obrátenia. Popolcová streda je dňom prísneho pôstu a zdržania sa mäsitého pokrmu. Pôst znamená iba raz do dňa sa dosýta najesť. Zákon zdržiavania sa mäsa zaväzuje tých, ktorí dovŕšili štrnásty rok života až do šesťdesiateho roku života. Pôst a modlitba môžu zastaviť i vojnu, hovorí Mária, tak vás pozývam robiť pokánie za náš život, vyprosovať svetu pokoj pripravovať sa na stretnutie s Ježišom.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a na Popolcovú stredu o 16.30, vo štvrtok od 16.00hod. v pastoračnom centre a v piatok od 15.30hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. **Táto adorácia nebude v kostole, ale v pastoračnom centre, tam budem vo štvrtok i spovedať a potom sa presunieme do kostola. Začneme o 9.00hod. a zakončenie bude o 17.15 hod**. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

V piatok pred sv. omšou o 16.15 sa budeme modliť krížovú cestu a taktiež v nedeľu o 15.00 sa budeme modlievať krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil.

Lektori si môžu v sakristii zobrať nový rozpis. Vzadu na stolíku si môžete kúpiť časopis Naša žilinská diecéza za 1,5 eur alebo si ho môžete zobrať.

V stredu o 19.00 hod. pozývam na alfu pre dospelých. Posunul som čas pre Popolcovú stredu.

Dnes po sv. omši je prvonedeľná zbierka pre potreby našej farnosti a na budúcu nedeľu sa uskutoční zbierka na charitu. Taktiež dnes pozývam členov ružencového bratstva na modlitbu ruženca o 15.00 v kostole.

Na Tv Lux bude dnes o 20.30 ďalší príbeh zo seriálu The Chosen – Vyvolení. Pozývam si ho pozrieť.

Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.17. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.